b'\n_START_ARTICLE_\nOpeklina\n_START_PARAGRAPH_\nOpeklina je akutna lokalna okvara tkiva (zlasti ko\xc5\xbee) zaradi u\xc4\x8dinkovanja vro\xc4\x8dine, sevanja, kemikalij ali elektrike. Kadar jo povzro\xc4\x8di vro\xc4\x8dina, sevanje ali elekrika, jo imenujemo tudi o\xc5\xbeganina. V ve\xc4\x8dini primerov sta prizadeti le poko\xc5\xbenica in usnjica, redkeje pa tudi globlja tkiva, kot so mi\xc5\xa1ice, kosti in \xc5\xbeile. Gre za pogosto in bole\xc4\x8do obliko po\xc5\xa1kodb, ki lahko pustijo trajne posledice zaradi mo\xc5\xbenega zabrazgotinjenja. Pride lahko tudi do zapletov, kot so opeklinski \xc5\xa1ok, oku\xc5\xbebe, elektrolitkih motenj, dihalna stiska ... Obse\xc5\xbene opekline so lahko smrtne, vendar so sodobni na\xc4\x8dini zdravljenja, razviti v zadnjih 60 letih, mo\xc4\x8dno izbolj\xc5\xa1ali prognozo pri opeklinah, zlasti pri otrocih in mladostnikih._NEWLINE_Opekline delimo na provr\xc5\xa1inske in globoke. Pri povr\xc5\xa1inskih opeklinah je po\xc5\xa1kodovana samo zgornja plast ko\xc5\xbee. Te opeklihne lahko hladimo z mrzlo vodo, vendar ne dlje kot pol ure. S tem omilimo bole\xc4\x8dino._NEWLINE_Pri povrhnjih son\xc4\x8dnih opeklinah (\xc4\x8de je ko\xc5\xbea samo pordela) nama\xc5\xbeemo ko\xc5\xbeo s hladnimi kremami ali pa z borvazelinom._NEWLINE_Pri globokih opeklinah so po\xc5\xa1kodovane vse plasti ko\xc5\xbee. Teh opeklin praviloma ne hladimo. Nanje polo\xc5\xbeimo le sterilno gazo in za nadaljnjo pomo\xc4\x8d poi\xc5\xa1\xc4\x8demo zdravnika.'